下午茶（牛肉餅，蔥油餅，咖喱角） around💲39 @ 清真牛肉館佢既下午茶幾抵食，而且仲可以一次過試多d款式。今次叫呢個餐，3樣野上枱時都熱辣辣，食落仲脆卜卜，非常加分。重點一定係佢既牛肉餅，輕輕一咬，牛肉汁已經湧出黎，要即刻搵個碗墊住😂😂，牛肉湯水餃 @ 清真牛肉館接住落黎要介紹既係同樣係下午茶餐list既牛肉湯水餃。同牛肉餅一樣，水餃皮內充滿牛肉汁，但味道會較膻。而水餃的的骰骰咁，份量岩岩好，唔會食到好漏。